I perioden [[Cup Winners' Cup 2003-04 (mænd)|2003-04]] til [[Cup Winners' Cup 2008-09 (mænd)|2008-09]] havde mændenes Cup Winners' Cup endvidere deltagelse af de otte hold, som endte på tredjepladserne i [[EHF Champions League|Champions League]]-gruppespillet. Disse hold trådte ind i Cup Winners' Cup i ottendedelsfinalerne. På tilsvarende vis har kvindernes turnering siden [[Cup Winners' Cup 2003-04 (kvinder)|sæsonen 2003-04]] ligeledes haft deltagelse af de fire hold, som endte på tredjepladserne i deres [[EHF Champions League|Champions League]]-grupper. I sæsonerne fra [[Cup Winners' Cup 2003-04 (kvinder)|sæsonen 2003-04]] til [[Cup Winners' Cup 2006-07 (kvinder)|sæsonen 2006-07]] trådte disse ekstra klubber ind i Cup Winners' Cup i kvartfinalerne, mens de siden [[Cup Winners' Cup 2007-08 (kvinder)|sæsonen 2007-08]] er trådt ind i denne turnering i ottendedelsfinalerne. Det var på denne måde, [[Ikast-Bording Elite Håndbold]] og [[FCK Håndbold]] kom ind i turneringen, da de vandt den i sæsonerne [[Cup Winners' Cup 2003-04 (kvinder)|2003-04]] og [[Cup Winners' Cup 2008-09 (kvinder)|2008-09]].
Historie Foreninger Organisationer